OpenLLM-France/wikimedia huggingface dataset:
# Caselle Torinese

Caselle Torinese és un comune (municipi) de la ciutat metropolitana de Torí, a la regió italiana del Piemont, situat a uns 14 quilòmetres al nord-oest de Torí. A 1 de gener de 2019 la seva població era de 13.958 habitants.
Caselle Torinese limita amb els següents municipis: Borgaro Torinese, Leinì, Mappano, San Maurizio Canavese, Settimo Torinese, Venaria Reale i Robassomero.

## Referències

* ↑ «Resident population on 1st january» (en anglès). ISTAT. [Consulta: 30 març 2020].
# Ait Youl

Ait Youl (àrab آيت يول) és una comuna rural de la província de Tinghir de la regió de Drâa-Tafilalet. Segons el cens de 2014 tenia una població total de 4.870 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Crematori

Un crematori és un lloc per a la cremació dels morts. Els crematoris moderns contenen almenys un forn construït específicament tot i que en alguns països, un crematori també pot ser un lloc per a la cremació a l'aire lliure. En d'altres països, els crematoris es poden trobar en cementiris, tanatoris, hospitals veterinaris o instal·lacions independents, i alguns contenen edificis per a cerimònies funeràries, com ara una capella. Alguns crematoris també incorporen un columbaris, un lloc per a enterrar les cendres de la cremació.

## Referències

* ↑ Merino, Andreu. «Sant Adrià de Besòs tira endavant el crematori tot i l'oposició veïnal». Ara, 12-10-2017. [Consulta: 15 setembre 2023].
* ↑ Catarineu, Júlia. «El negoci de la vida i la mort: Catalana Occidente compra Mémora», 06-02-2023. [Consulta: 15 setembre 2023].
* ↑ «Typology: Crematorium». Architectural Review, 14-11-2016. [Consulta: 2 abril 2019].
# Bathgate

Bathgate és una ciutat situada al comtat de West Lothian, Escòcia, a vuit kilòmetres a l'oest de Livingston.
Les poblacions properes són Blackburn, Armadale, Whitburn, Livingston i Linlithgow. Es connectat per l'autopista M8 i l'aeroport d'Edimburg és a 21 kilòmetres de distància.

## Història

Es considera que la zona ja va estar habitada cap al 3500 aC. A prop, a tres kilòmetres en direcció sud, hi ha el necròpolis neolític de Cairnpapple Hill. Els orígens de del poble actual es remunten al principi del segle xii, quan es coneixia com Batket, que probablement significa «casa al bosc» o «bosc de senglars». El 1328 hi havia un castell reial que va ser donat per Robert Bruce a la seva filla Marjorie quan es va casar amb Walter, el màxim intendent d'Escòcia: va començar així la dinastia Stewart que havia de governar Escòcia fins al 1689.
El torbanita o carbó boghead es va explotar al veïnat de Torbane Hill, prop de Bathgate, que li va donar el nom.

## Referències

* ↑ «Bathgate Feature Page on» (en anglès). Undiscovered Scotland (L'Escòcia desconeguda), s.d. [Consulta: 19 febrer 2021].
* ↑ Dyni, John R. «Geology and resources of some world oil-shale deposits (Presented at Symposium on Oil Shale in Tallinn, Estonia, November 18-21, 2002)» (PDF). Oil Shale. A Scientific-Technical Journal. Estonian Academy Publishers, 20, 3, 2003, pàg. 193–252. ISSN: 0208-189X [Consulta: 17 juny 2007].

## Enllaços externs

* «Bathgate» (en anglès). West Lothian Council.
# Bathari

Bathari (plural al-Batahira) és una petita tribu d'Oman que viu a la costa sud-oest del país, enfront de les illes Kuria-Muria.
Viuen de la cria de cabres i la pesca encara que tenen també alguns camells i cultiven arbres d'encens. Parlen com a llengua el batharí emparentat al mahrí, al harsusí, al shahrí i al sukutrí. Són musulmans shafites. El cap de la tribu fins al 1952 fou Muhammad Rai Hamra que va morir aquest any i fou succeït pel seu fill Huthayyith; el seu títol tradicional era mukaddam però al segle XX fou substituït generalment per xeic.

## Bibliografia

* B. Thomas, Four Strange Tongues from Central South Arabia, Londres 1937
* B. Thomas, Among some unknown Tribes of South Arabia, JRAI, 1929
# Bechererita

La bechererita és un mineral de la classe dels sulfats. Anomenada així en honor del Dr. Karl Becherer, mineralogista a la Universitat de Viena (Àustria).

## Classificació

Segons la classificació de Nickel-Strunz, la bechererita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: felsőbanyaïta, langita, posnjakita, wroewolfeïta, spangolita, ktenasita, christelita, campigliaïta, devil·lina, ortoserpierita, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, lawsonbauerita, torreyita, mooreïta, namuwita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Característiques

La bechererita és un sulfat de fórmula química (Zn,Cu)₆Zn₂(SO₄,HSiO₄)₂(OH)₁₂. Cristal·litza en el sistema trigonal. La seva duresa a l'escala de Mohs és 2 a 3. Forma piràmides trigonals elongades.

## Formació i jaciments

Es forma com a producte d'alteració en dipòsits de coure i zinc. S'ha descrit a Austràlia, Àustria, Alemanya, Itàlia, Romania, Regne Unit i els Estats Units.

## Referències

* ↑ «Bechererite» (en anglès). Mindat. [Consulta: 7 novembre 2015].
# Becket

«Becket» té aquests significats:
* Geografia: Becket (Massachusetts), localitat estatunidenca
* Cinema: Becket (pel·lícula), coproducció britànico-estatunidenca dirigida per Peter Glenville i estrenada el 1964
* Teatre: Becket, una obra amb text de Jean Anouilh
* Biografies:
** Thomas Becket, eclesiàstic anglès (1118 - 1170)
** Welton Becket, arquitecte estatunidenc (1902 - 1969)
# Bertrand (Nebraska)

Bertrand és una població dels Estats Units a l'estat de Nebraska. Segons el cens del 2000 tenia 786 habitants.

## Demografia

Segons el cens del 2000, Bertrand tenia 786 habitants, 307 habitatges, i 201 famílies. La densitat de població era de 541,9 habitants per km².
Dels 307 habitatges en un 33,2% hi vivien nens de menys de 18 anys, en un 58,3% hi vivien parelles casades, en un 4,2% dones solteres, i en un 34,5% no eren unitats familiars. En el 30,3% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,07.
Per edats la població es repartia de la següent manera: un 25,3% tenia menys de 18 anys, un 5,6% entre 18 i 24, un 24,4% entre 25 i 44, un 22,9% de 45 a 60 i un 21,8% 65 anys o més.
L'edat mediana era de 42 anys. Per cada 100 dones de 18 o més anys hi havia 92,5 homes.
La renda mediana per habitatge era de 34.167 $ i la renda mediana per família de 44.205 $. Els homes tenien una renda mediana de 28.646 $ mentre que les dones 22.083 $. La renda per capita de la població era de 16.933 $. Aproximadament el 2% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bertrand». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bertrand». American Fact Finder. Oficina del Cens dels Estats Units, 12-01-2010.
# Bathyclarias longibarbis

Bathyclarias longibarbis és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 76 cm de llargària total.

## Distribució geogràfica

Es troba a Àfrica: és una espècie de peix endèmica del llac Malawi.

## Referències

* 1 2 FishBase (anglès)

## Bibliografia

* Agnèse, J. F. i G. G. Teugels 2001: The Bathyclarias-Clarias species flock. A new model to understand rapid speciation in African Great lakes. Comptes rendus hebdomadaires des séances de l'Akadémie des Sciences. Life Sci. Núm. 324: 683-688. (En francès i anglès).
* Anseaume, L. i G. G. Teugels 1999: On the rehabilitation of the clariid catfish genus Bathyclarias endemic to the east African rift Lake Malawi. Journal of Fish Biology v. 55: 405-419.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Benton (Alabama)

Benton és una població dels Estats Units a l'estat d'Alabama. Segons el cens del 2000 tenia 47 habitants.

## Demografia

Segons el cens del 2000, Benton tenia 47 habitants, 18 habitatges, i 14 famílies. La densitat de població era de 58,5 habitants/km².
Dels 18 habitatges en un 38,9% hi vivien nens de menys de 18 anys, en un 72,2% hi vivien parelles casades, en un 5,6% dones solteres, i en un 16,7% no eren unitats familiars. En el 16,7% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 2,87.
Per edats la població es repartia de la següent manera: un 29,8% tenia menys de 18 anys, un 0% entre 18 i 24, un 34% entre 25 i 44, un 19,1% de 45 a 60 i un 17% 65 anys o més.
L'edat mediana era de 41 anys. Per cada 100 dones hi havia 123,8 homes. Per cada 100 dones de 18 o més anys hi havia 135,7 homes.
La renda mediana per habitatge era de 90.000 $ i la renda mediana per família de 92.113 $. Els homes tenien una renda mediana de 41.250 $ mentre que les dones 26.875 $. La renda per capita de la població era de 28.035 $. Aproximadament el 7,7% de les famílies i el 7,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Beina

* Per a altres significats, vegeu «Beina (desambiguació)».
* Aquest article tracta sobre l'element de la munició que conté la càrrega explosiva i la càpsula fulminant. Si cerqueu la cobertura dels fruits, vegeu «llegum».
La beina, càpsula o casquet és l'element de la munició que solidaritza tots els altres i conté la càrrega explosiva i la càpsula fulminant. Una beina és buida per dins i de forma normalment cilíndrica o troncònica, de vegades eixamplada o aflautada. Sovint estava feta de llautó, perquè la ductilitat facilita el fet de donar-li forma, característica important en el moment de recàrrega. De tota manera, alguns contextos o necessitats conduïren els fabricants a adoptar altres materials:
* paper,
* Plàstic i coure, en particular en el cas de les beines d'armes de caça amb canó llis (sense ànima ratllada).
* acer, poc subjecte a la corrosió, sobretot després del tractament amb níquel.
* alumini (metall poc dens que alleugereix la munició, cf. GAU-8 Avenger),
* coure.
Les seccions verticals d'una beina són:
* coll, on la bala és encaixada
* connexió, de vegades absent.
* cos, que conté la càrrega explosiva (sovint, nitrat)
* culot, que conté la càrrega fulminant, sovint fulminat de mercuri, a poc a poc reemplaçat per azida de plom o per altres materials menys tòxics i més estables.
* projectil o bala
El culot pot comprendre:
* una gorja, és a dir, un tipus de ranura que facilita la tasca dels components de les armes automàtiques o semiautomàtiques encarregats de la seva extracció o ejecció.
* un vorell que facilita el blocatge i millora l'estanquitat. Les municions contemporànies rarament tenen vorell, perquè redueix la superfície de contacte de la munició situada a dins d'un carregador, la qual fa més difícil l'acció dels components encarregats de l'alimentació i, en menor mesura, de l'extracció i l'ejecció.

## Vegeu també

* Cartutx (armes de foc)

## Referències

* ↑ «Beina». Cercaterm. TERMCAT, Centre de Terminologia.
Viccionari
# Bert Romijn

Albertus "Bert" Romijn (La Haia) fou un ciclista neerlandès. Va guanyar una medalla de plata al Campionat del món de mig fons, per darrere del seu compatriota Piet de Wit.

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Bert Trautmann

Bernhard Carl "Bert" Trautmann EK OBE (22 d'octubre de 1923 - 19 de juliol de 2013) fou un futbolista alemany de la dècada de 1950.
De jove va ingressar a la Luftwaffe durant la II Guerra Mundial. Serví al front de l'est, guanyà cinc medalles, entre elles la Creu de Ferro. Més tard passà al front de l'oest, on fou capturat pels britànics. Trautmann refusà l'oferiment de repatriació i quan fou alliberat el 1948, s'establí a Lancashire, on començà a jugar a futbol al club local St Helens Town. El 1949, signà pel Manchester City FC, club on passà la major part de la seva carrera. El fet que el club fitxés un antic paracaigudista de l'exèrcit enemic va provocar protestes i una manifestació de 20.000 persones. Però amb el temps, i les seves actuacions a la porteria va ser acceptat.
El 1956 va guanyar el títol de Futbolista de l'any per als periodistes esportius, i va entrar a la llegenda del futbol per la seva actuació a la final de la Copa. Quan faltaven 17 minuts per al final, Trautmann va quedar lesionat greument en un xoc amb Peter Murphy, el davanter del Birmingham City. Malgrat la lesió, en una època on no es podien fer canvis, va continuar jugant i fent aturades crucials perquè el seu equip conservés l'avantatge per 3–1. Va recollir la medalla de guanyador amb el coll visiblement tort; al cap de tres dies, una prova de raigs X va revelar que tenia una vèrtebra trencada.
Trautmann va jugar 545 partits amb el Manchester City fins al 1964. Després de retirar-se com a jugador, va passar a fer d'entrenador, primer amb equips modestos d'Anglaterra i Alemanya, i després com a part d'un programa de desenvolupament de l'Associació Alemanya de Futbol que el va portar a organitzar equips i lligues en diferents països, com Birmània, Tanzània i Pakistan. El 2004, va ser nomenat Oficial de l'Orde de l'Imperi Britànic (OBE) per promoure la concòrdia anglo-alemanya mitjançant el futbol. En retirar-se, va anar a viure a La Llosa, on va morir el 19 de juliol de 2013, als 89 anys.
Malgrat ser un dels porters alemanys més destacats de la seva època mai no va ser convocat amb la selecció alemanya.

## Palmarès
### Manchester City

* FA Cup: 1956

## Referències

* ↑ «Legende Bert Trautmann gestorben» (en alemany). sport1.de, 19-07-2013. Arxivat de l'original el 22 d’agost 2013. [Consulta: 19 juliol 2013].
* 1 2 3 Wilson, Steve. «A life less ordinary». ESPN, 03-10-2005. [Consulta: 17 agost 2008].
* ↑ Rowlands, Trautmann: The Biography, p. 123.
# Biarritz (Uruguai)

Biarritz és un balneari del sud de l'Uruguai ubicat al departament de Canelones. Forma part de la Costa de Oro.

## Geografia

Biarritz es troba al sud-est del departament de Canelones, al sector 8. Al sud té platges sobre el Riu de la Plata; a l'est limita amb Cuchilla Alta, i a l'oest amb el balneari de Santa Lucía del Este.
El balneari s'ubica al km 72 de la Ruta Interbalneària.

## Població

D'acord amb les dades del cens de 2004, Biarritz tenia una població aproximada de 27 habitants.
| Any | Població |
| 1963 | 14 |
| 1975 | 6 |
| 1985 | 13 |
| 1996 | 20 |
| 2004 | 27 |
| 2011 | 57 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 19 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 (DOC)

## Enllaços externs

* Mapa de Biarritz Arxivat 2019-06-01 a Wayback Machine. (PDF; 80 kB)
# Berta Barbet Porta

Berta Barbet Porta és una politòloga catalana. És llicenciada en Ciències Polítiques i de l'Administració per la Universitat Pompeu Fabra, ha obtingut un màster en Comunicació i Estratègia Política a la Universitat Autònoma de Barcelona i un altre en Comportament Polític a la Universitat d'Essex. És, a més, doctora en Ciències Polítiques per la Universitat de Leicester i actualment treballa d'investigadora postdoctoral al Departament de Ciència Política i Dret Públic de la Universitat Autònoma de Barcelona. Col·labora de forma habitual amb diferents mitjans i consultories i és editora del blog d'anàlisi política i social politikon.es.

## Referències

* ↑ «Berta Barbet Porta». CCCB (via OTRS). [Consulta: 31 maig 2019].
# Bizantievita

La bizantievita és un mineral de la classe dels silicats. Rep el nom, segons els autors que la van descriure, per reflectir la complexitat i la diversitat química de l'estructura d'aquest mineral, fent un símil amb l'Imperi Bizantí, que durant gairebé dotze segles va ser llar de moltes nacions i religions, amb una estructura molt complexa però, tanmateix, ben organitzat i efectiu.

## Característiques

La bizantievita és un silicat de fórmula química Ba₅(Ca,REE,Y)$_{22}$(Ti,Nb)$_{18}$(SiO₄)₄[(PO₄, SiO₄)]₄(BO₃)$_9$O$_{22}$[(OH),F]$_{43}$(H₂O)$_{1.5}$. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema trigonal. La seva duresa a l'escala de Mohs es troba entre 4,5 i 5.

## Formació i jaciments

Va ser descoberta a la glacera Darai-Pioz de les muntanyes Alai, dins la serralada Tien Shan (Regió sota subordinació republicana, Tadjikistan). També ha estat descrita al massís Dzhelisu, també dins de les muntanyes Alai però pertanyent a la província d'Oix, al Kirguizstan. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Byzantievite» (en anglès). Mindat. [Consulta: 10 maig 2019].
# Big Bang (grup)

Big Bang (hangul: 빅뱅, significat: Gran explosió), comunament estilitzat com BigBang, és una banda musical sud-coreana formada per G-Dragon, TOP, Taeyang, Seungri i Daesung, sota el segell discogràfic YG Entertainment. [1] Van debutar el 19 d'agost de 2006 al el concert de l'10è aniversari de YG Family, encara que el seu primer senzill, Big Bang, no es va publicar fins al 28 d'agost. [2] el grup va debutar al Japó el 4 de gener de 2008 amb el mini àlbum For the World.
# Battlefield

Battlefield ('camp de batalla' en anglès) és una saga de jocs de guerra en primera persona d'ordinador personal i videoconsola que va començar al terreny de l'ordinador amb Battlefield 1942, l'any 2002. Com es pot intuir pel nom, el jugador encarna un soldat d'una de les potències de la Segona Guerra Mundial: Japó, EUA, URSS, Tercer Reich o el Regne Unit.
Després van sortir Battlefield Vietnam, Battlefield 2 i Battlefield 2142, tots tres jocs segueixen més o menys la línia del primer.
Per videoconsola, han aparegut Battlefield: Bad Company, molt reeixit i que espera una continuació amb Battlefield: Bad Company 2, Battlefield 4 i Battlefield: 1943, inspirat en la guerra del pacífic (IIGM) i amb la peculiaritat que és un joc completament on-line.
Al passat 2011, va sorgir Battlefield 3 a la venda. Després d'haver obtingut força premis a la conferència mundial de jocs E³, com el del millor multijugador. Va sortir a la venda amb una gran tirada. Aquesta nova entrega de Battlefield ha estat molt exitosa amb una gran quantitat de vendes. Després d'un temps va sortir una extensió (DLC: DownLoadable Content, que vol dir contingut descarregable) Back to Karkland, Close Quarters, Armored Kill, Afthermath, End Game que ofereixen mapes, armes, vehicles i modes de jocs nous.
Després de publicar Battlefield 1 en 2016, que tenia com escenari la primera Guerra Mundial, en 2018 es va publicar Battlefield V que tornava a la segona Guerra Mundial.

## Referències

* ↑ «Battlefield 1942» (en anglès). PC Magazine, vol.24, 15-23, 2005, pàg. 219 [Consulta: 7 abril 2020].
* ↑ Castillo, Alejandro. «Battlefield 5, análisis final. La guerra más madura» (en castellà). Meristation, 12-11-2018. [Consulta: 7 abril 2020].
# Box Office Mojo

Box Ofifice Mojo és una web que ofereix informació sobre pel·lícules. La web va començar a l'agost del 1998 i ara rep més d'un milió de visitants mensuals. La seva informació es troba actualitzada contínuament. És possible veure-hi la recaptació de les pel·lícules. El juliol de 2008, el lloc va ser comprat per Amazon.com a través de la seva filial d'Internet Movie Database.

## Referències

* ↑ McNary, Dave; McNary, Dave. «Box Office Mojo Site Transformed by IMDbPro» (en anglès americà), 24-10-2019. [Consulta: 10 novembre 2020].
* ↑ «Boxofficemojo.com Site Info». Alexa Internet. Amazon.com. Arxivat de l'original el 2018-12-25. [Consulta: 1r abril 2014].

## Enllaços externs

* Box Office Mojo - Lloc web oficial
# Baumoïta

La baumoïta és un mineral de la classe dels òxids. Rep el nom per la seva composició: bari, urani i molibdè.

## Característiques

La baumoïta és un òxid de fórmula química BaU₃Mo₂O$_{16}$(H₂O)₆. Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2019. Cristal·litza en el sistema monoclínic. La seva duresa a l'escala de Mohs és 2,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Austràlia Meridional, amb el número de registre: g34697.

## Formació i jaciments

Va ser descoberta a l'àrea de Radium Hill, a la província d'Olary (Austràlia Meridional, Austràlia), sent l'únic indret de tot el planeta on ha estat descrita aquesta espècie mineral.

## Referències

* ↑ «Baumoite» (en anglès). Mindat. [Consulta: 17 juny 2021].
# Baumkuchen

El Baumkuchen és un pastís tradicional de la pastisseria alemanya elaborat amb una massa de pa esponjosa i amb una forma cilíndrica buida pel centre. El 1682 Johann Sigismund Elsholtz, metge del príncep Frederic Guillem de Brandenburg va preparar un pa de forma similar.

## Vegeu també

* Gastronomia de Saxònia-Anhalt

## Referències

* ↑ (alemany) Irene Krauß, Chronik bildschöner Backwerke, Stuttgart 1999, S. 184 ff.

## Enllaços externs

* Informació sobre la ciutat de Salzwedel i la història del Baumkuchen Arxivat 2006-06-23 a Wayback Machine.
# Blarney

Blarney (en gaèlic irlandès an Bhlarna que vol dir "el petit camp") és una vila al comtat de Cork, a la província de Munster. Es troba a la regió de Cork Metropolità, a 8 kilòmetres al nord-oest de Cork. És famós pel castell de Blarney, llar de la llegendària pedra de Blarney.

## Situació de l'irlandès

Gaelscoil Mhuscrai és l'escola primària en llengua irlandesa al poble. Atén prop de 120 estudiants i va ser construïda el 2002. Va ser reconeguda oficialment per l'Estat en 2003.

## Referències

* ↑ De blair, blar, que vol dir planura.
* ↑ Placenames Database of Ireland – Blarney

## Enllaços externs

* Web Oficial del Castell de Blarney